Document ID: 32002R1305

Kommissionens forordning (EF) nr. 1305/2002
af 18. juli 2002
om ændring af forordning (EF) nr. 1115/2002 om fastsættelse af, i hvilket omfang der kan accepteres ansøgninger, der blev indgivet i juni 2002 om importlicenser for visse produkter inden for svinekødssektoren i forbindelse med Rådets forordning (EF) nr. 774/94 om åbning og forvaltning af en række EF-toldkontingenter for svinekød og visse andre landbrugsprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Kommissionens forordning (EF) nr. 1432/94 af 22. juni 1994 om gennemførelsesbestemmelser for svinekød til den importordning, der er fastsat i Rådets forordning (EF) nr. 774/94 om åbning og forvaltning af en række EF-toldkontingenter for oksekød af høj kvalitet, svinekød, fjerkrækød, hvede og blandsæd af hvede og rug samt klid og andre restprodukter(1), senest ændret ved forordning (EF) nr. 1006/2001(2), særlig artikel 4, stk. 4, og
ud fra følgende betragtninger:
(1) Procentsatsen for antagelse af ansøgninger om importlicenser for perioden fra den 1. juli til den 30. september 2002 samt den mængde, der er disponibel for perioden fra den 1. oktober til den 31. december 2002 som fastsat i bilaget til Kommissionens forordning (EF) nr. 1115/2002(3), er forkerte på grund af en fejlagtig oplysning fra en medlemsstat. Det er nødvendigt at ændre nævnte forordnings artikel 1 og bilag.
(2) De ansøgninger om importlicens, der er indgivet for tredje kvartal i 2002, er mindre end de disponible mængder og kan derfor imødekommes helt -
UDSTEDT FØLGENDE FORORDNING:
Artikel 1
I forordning (EF) nr. 1115/2002 foretages følgende ændringer:
1) Artikel 1 affattes således: "Artikel 1
1. De ansøgninger om importlicenser, der er indgivet for perioden fra den 1. juli til den 30. september 2002 efter forordning (EF) nr. 1432/94, imødekommes inden for det i bilag I omhandlede omfang.
2. For perioden fra den 1. oktober til den 31. december 2002 kan der efter forordning (EF) nr. 1432/94 indgives ansøgninger om importlicenser for en samlet mængde som fastsat i bilag II.
3. Licenserne kan kun anvendes for produkter, der opfylder alle gældende EF-bestemmelser på veterinærområdet."
2) Bilaget til forordning (EF) nr. 1115/2002 affattes som angivet i bilaget til nærværende forordning.
Artikel 2
Denne forordning træder i kraft den 19. juli 2002.
Den anvendes fra den 1. juli 2002.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 18. juli 2002.

Labels: 3
17
5